ভূ-বিজ্ঞানমন্ত্রক
দক্ষিণ-পশ্চিম মৌসুমী বায়ু আজ আরও কিছুটা সক্রিয় হয়ে মধ্য আরব সাগর, মহারাষ্ট্রের কিছু অংশ, সমগ্র কর্ণাটক, তেলেঙ্গানার কিছু অংশ ও সম্পূর্ণ তামিলনাড়ু, অন্ধপ্রদেশের বেশ কিছুটা অংশ, মধ্য বঙ্গোপসাগরের অধিকাংশ অঞ্চল, উত্তর-পূর্ব বঙ্গোপসাগর, ভারতের উত্তর-পূর্বাঞ্চলীয় রাজ্য গুলি যেমন,
নাগাল্যান্ড, মণিপুর, মিজোরাম, ত্রিপুরা, আসাম, মেঘালয়, অরুণাচল প্রদেশ সহ হিমালয় সন্নিহিত পশ্চিমবঙ্গ ও সিকিমের দিকে অগ্রসর হয়েছে
নতুন দিল্লি ০৬ জুন, ২০২১
ভারত সরকারের মৌসম বিভাগের আবহাওয়ার পূর্বাভাস অনুযায়ী জানানো হয়েছে যে,
দক্ষিণ-পশ্চিম মৌসুমী বায়ু আজ আরও কিছুটা সক্রিয় হয়ে মধ্য আরব সাগর, মহারাষ্ট্রের কিছু অংশ, সমগ্র কর্ণাটক, তেলেঙ্গানার কিছু অংশ ও সম্পূর্ণ তামিলনাড়ু, অন্ধপ্রদেশের বেশ কিছুটা অংশ, মধ্য বঙ্গোপসাগরের অধিকাংশ অঞ্চল, উত্তর-পূর্ব বঙ্গোপসাগর, ভারতের উত্তর-পূর্বাঞ্চলীয় রাজ্য গুলি যেমন, নাগাল্যান্ড, মণিপুর, মিজোরাম, ত্রিপুরা, আসাম, মেঘালয়, অরুণাচল প্রদেশ সহ হিমালয় সন্নিহিত পশ্চিমবঙ্গ ও সিকিমের দিকে অগ্রসর হয়েছে।
দক্ষিণ-পশ্চিম দিক থেকে আসা জোরালো বাতাস এবং পশ্চিমবঙ্গ সহ পার্শ্ববর্তী হিমালয় সন্নিহিত অঞ্চলে ঘূর্ণিঝড়ের পূর্বাভাস থাকায় উত্তর-পূর্বাঞ্চলের রাজ্যগুলিতে আগামী চার থেকে পাঁচ দিন ভারী বৃষ্টির সম্ভাবনা রয়েছে। বিক্ষিপ্তভাবে ভারী বৃষ্টির সম্ভাবনা রয়েছে আগামী ৬ এবং ৮ তারিখ অরুণাচল প্রদেশে। আসাম মেঘালয় এবং হিমালয় সন্নিহিত পশ্চিমবঙ্গ ও সিকিমে ৮ এবং ৯ জুন ভারী বৃষ্টিপাত হবে। এর পাশাপাশি নাগাল্যান্ড মণিপুর মিজোরাম ও ত্রিপুরায় ৬ থেকে ৭ তারিখ পর্যন্ত ভারী বৃষ্টির সম্ভাবনা রয়েছে। অন্যদিকে, ৮ এবং ৯ জুন ওড়িশা এবং ১০ জুন গাঙ্গেয় পশ্চিমবঙ্গে ভারী থেকে অতি ভারী বৃষ্টি হবে। একইভাবে আজ ভারী থেকে অতি ভারী বৃষ্টির সম্ভাবনা রয়েছে আসাম, মেঘালয় ও হিমালয় সন্নিহিত পশ্চিমবঙ্গ এবং সিকিমে।
এক সতর্কবার্তায় জানানো হয়েছে যে,
আজ বজ্রবিদ্যুৎ সহ বৃষ্টি এবং ঘন্টায় ৪০-৫০ কিলোমিটার বেগে ঝোড়ো হাওয়া বয়ে যাবে রাজস্থান, উত্তরাখণ্ড, পূর্ব মধ্য প্রদেশ এবং ঝাড়খন্ডে।
আজ বজ্রবিদ্যুৎ সহ বৃষ্টির সম্ভাবনা রয়েছে জম্বু কাশ্মীর, লাদাখ, গিলগিট, বালতিস্তান, মুজাফফরাবাদ, হিমাচল প্রদেশ, পাঞ্জাব, হরিয়ানা, চন্ডিগড় এবং দিল্লি, উত্তর প্রদেশ, পশ্চিম মধ্যপ্রদেশ, ছত্রিশগড়, পশ্চিমবঙ্গ এবং সিকিম আন্দামান ও নিকোবর দ্বীপপুঞ্জ, অরুণাচল প্রদেশ, আসাম, মেঘালয়, নাগাল্যান্ড, মণিপুর, মিজোরাম, ত্রিপুরা, গুজরাট, মধ্য মহারাষ্ট্র, কঙ্কন ও গোয়া, তেলেঙ্গানা, কর্ণাটক, তামিলনাড়ু, পুদুচেরি, করাইকল, কেরালা, লাক্ষাদ্বীপ প্রভৃতি স্থানে।
আগামী ৭ জুন বজ্রবিদ্যুৎ সহ বৃষ্টি এবং ঘন্টায় ৪০-৫০ কিলোমিটার বেগে ঝোড়ো হাওয়া বয়ে যাবে বিক্ষিপ্তভাবে পূর্ব রাজস্থান এবং আন্দামান ও নিকোবর দ্বীপপুঞ্জে। ঘন্টায় ৩০-৪০ কিলোমিটার বেগে ঝোড়ো হাওয়া বইবে পশ্চিম মধ্য প্রদেশ, বিদর্ভ এবং উত্তরপ্রদেশ, ছত্রিশগড়, ওড়িশা, আসাম, মেঘালয়, নাগাল্যান্ড, মণিপুর, মিজোরাম ও ত্রিপুরা, গুজরাট, মহারাষ্ট্র ও অন্ধপ্রদেশের সমুদ্র উপকূলবর্তী অঞ্চল গুলিতে।
আগামী ৮ জুন, বজ্রবিদ্যুৎ সহ বৃষ্টি এবং ঘন্টায় ৪০-৫০ কিলোমিটার বেগে ঝোড়ো হাওয়া বয়ে যাবে আন্দামান ও নিকোবর দ্বীপপুঞ্জ এবং পশ্চিম মধ্যপ্রদেশ, ছত্রিশগড় সহ কয়েকটি এলাকায়। ওইদিন ভারী বৃষ্টিপাতের সম্ভাবনা রয়েছে হিমালয় সন্নিহিত পশ্চিমবঙ্গ, সিকিম, ওড়িশা, আন্দামান ও নিকোবর দ্বীপপুঞ্জ, অরুণাচল প্রদেশ, আসাম, মেঘালয় এবং কেরালা ও মাহেতে।
আগামী ৯ জুন একইভাবে বজ্রবিদ্যুৎ সহ বৃষ্টি এবং ঘন্টায় ৪০-৫০ কিলোমিটার বেগে ঝোড়ো হাওয়া বইবে আন্দামান নিকোবর দ্বীপপুঞ্জ সহ পূর্ব উত্তরপ্রদেশ, মধ্যপ্রদেশ, ছত্রিশগড়, বিহার, ঝাড়খন্ড, গাঙ্গেয় পশ্চিমবঙ্গ সহ পার্শ্ববর্তী কয়েকটি অঞ্চলে।
একইভাবে আগামী ১০ জুন বজ্রবিদ্যুৎ সহ বৃষ্টি এবং ঘন্টায় ৪০-৫০ কিলোমিটার বেগে ঝড়ো হাওয়া বইবে আন্দামান ও নিকোবর দ্বীপপুঞ্জে। এছাড়া ঘন্টায় ৩০-৪০ কিলোমিটার বেগে ঝড়ো হাওয়া বইবে উত্তরাখণ্ড, পূর্ব উত্তরপ্রদেশ, মধ্যপ্রদেশ, ছত্রিশগড়, বিহার, ঝাড়খন্ড, গাঙ্গেয় পশ্চিমবঙ্গ সহ বেশ কয়েকটি অঞ্চলে।
ওইদিন ওড়িশা, ছত্রিশগড়, গাঙ্গেয় পশ্চিমবঙ্গ এবং আসাম, মেঘালয়, গোয়া সহ আন্দামান-নিকোবর দ্বীপপুঞ্জেও ভারী বৃষ্টির সম্ভাবনা রয়েছে।
এর পাশাপাশি ওইদিন দক্ষিণ-পশ্চিম এবং পশ্চিম মধ্য আরব সাগর সন্নিহিত অঞ্চলে ঘন্টায় ৪০-৫০ এবং কোন কোন স্থানে ৬০ কিলোমিটার বেগে ঝোড়ো হাওয়া বইবে।
CG/ SB
(Visitor Counter : 120